OpenLLM-France/wikimedia huggingface dataset:
# Kromoterapia

Kromoterapia gaixotasun fisiko eta mentalak tratatzeko, koloreak erabiltzen den terapia da. Koloreak lasaitzeko, inspiratzeko, orekatzeko eta gure pertzepzioa areagotzen dute, ondorioz koloreak material terapeutiko bezala hartu daitezke. Kolore bakoitza gizakiei modu desberdin batean ailegatzen dira efektu desberdinak sorrarazten dituzte. Normalean, 8 kolore desberdin erabiltzen dira:gorria,laranja,berdea,turkesa,urdina,morea eta arrosa edo magenta.

## Historia

Hipokrates, greziar medikua izan zen, medikuntza modernoaren aita titulua duena. Antzinako Grezian jaio eta bizi izan zen. Besteak beste, "Corpus hippocraticum", "Pronostikoaren tratatua" eta "Aforismoak" lanen egilea da. Bere meritu nagusia izan zen gaixotasunen ikerketan metodo arrazionala garatu izana, behaketa eta esperientzian oinarritua. Bere arabera, jaungoikoen ondorioz baino, gaixotasunak gertatzen ziren eragile naturalengatik. Sendagileen etika arautegi ezaguna den zin hipokratikoaren asmatzailetzat hartzen da.
Hipokrates kolore desberdinetako baltsamoak erabiltzen zituen eta Avizena, arabiar medikua IX. mendean koloreen propietateei buruz idatzi zuen gaixotasunen arloan. Nahiz eta kromoterapian duela mende batzuk ahaztuta egon zen arren filosofo eta zientifiko asko gai honi buruz asko arduratu ziren eta XX .mendean berriro modu terapeutikotzat erabiltzen hazi zen. Lüsher-en testa aurrerakuntza handi bat izan zen sistema autonomoaren metabolismoaren koloreen eragin desberdinak aztertzen zituen.Newtonen teoriaren arabera, argi zuria 7 koloreetan deskonposatu daiteke gure ikusmenean. Kromoterapiaren arabera elikadura egokia izateko, janarien koloreak kontua izan behar dira. Kolore gorriko horiko eta laranjako elikagaiak estimulatzaileak dira.

## Tratamendua

Tratamendu hau ondo ateratzeko gela zuri batean egin behar da,bestelako koloreak proiektatzean oso erraza bai da.Gela erabili ordez gorputzean nahiago dugun kolorea erabili daiteke.Normalean egunero egunero 30 minutu gutxi gorabehera.15 egun pasa ondoren efektuak ikusgarriak izaten dira.
Tratamendua ahalik eta arropa gutxienarekin aplikatu behar da eta ehun naturaleko jantziak eramatea gomendatzen da.

## Ikus, gainera

* Aromaterapia
* Hidroterapia
* Akupuntura
* Helioterapia

## Kanpo estekak

* Datuak: Q371276
# Kromozeladonita

Kromozeladonita silikato motako minerala da eta celadonite family taldearen kidea da.

## Ezaugarriak

Kromozeladonita silikato mineralaren formula kimikoa hau da: ${\ce {K(Mg,Fe^{2+})(Cr,Al)(Si4O10)(OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 1 - 2 da.

## Erreferentziak

* 1 2 (Ingelesez) «Chromceladonite: Mineral information, data and localities.» www.mindat.org (Noiz kontsultatua: 12-05-2019).
# Arrotxapeako kiroldegia

Arrotxapeako kiroldegia Iruñeko Arrotxapea auzoan dagoen kirol-pabilioi bat da. 1986an inauguratua eta 2010ean zaharberritua izan zen.
Bertan UDC Rochapea pabilioia edota Arrotxapea KKB pabilioia dago, UDC Arrotxapea patin-hockey taldearen jokalekua. 2007ko martxoaren 24en inauguratua izan zen, bertan 2007ko Espainiako emakumezko patin-hockey kopa ospatzearekin batera.
Kiroldegia Nazario Karrikiri karrikan kokatua dago.

## Kanpo estekak

* Arrotxapeako kiroldegiari buruzko argibidea. Iruñeko Udal webgunean (Gaztelaniaz)
* Datuak: Q15720522
# Arrotza paradisuan

Arrotza paradisuan 1991an Iñaki Irazabalbeitia euskal idazleak idatzitako lehen eleberria da, abenturazko zientzia fikziozko generoan kokatua bete-betean.

## Argumentua

Arrotzaren izena Julius da eta bere lana izar arteko merkataria da. Espazioko piraten eraso bat pairatzen du eta horren ondorioz noraezean gelditzen da bere izarontzian. Ahaleginak ahalegin, galaxia mutur batean galdutako izar bateko hirugarren planetara iristea lortu zuen eta han paradisua aurkitu zuen. Paradisu hori ez da ordea hain zoragarria ere: nekazari gizartea da, zilarrezko gazteluan bizi diren jauntxoen agindupean dagoena, berezko Erdi Aroan, eta orain berriz, planetaren Hegoaldetik datozen Urdinen zapalketaren beldur ihesi abiatu behar dira..

## Estiloa

Irakurtzeko nobela erraza da, elkarrizketen gainean eraikia. Helburu nagusia irakurgai atsegina izatea da, abenturen mundu batean murgilduta.

## Erreferentziak

* ↑ https://web.archive.org/web/20160304104503/http://www.euskaraz.org/donostia/idazleak?p=227

## Kanpo estekak

* Datuak: Q25474634
# Arrospide etxea

Arrospide etxea edota Allende etxea Bizkaiko Bilbo hiriburuan dagoen jauregi bat da.

## Kokalekua

Indautxu auzoan dago, Simon Bolivar kalearen 1. zenbakian, Aureliano Valle kalearen izkinan eta Indautxu plazaren alboan.
* Eraikina.
* Sarrera.
* Dorrea.
* Armarria.

## Historia

1910. urtean Leonardo Rucabado arkitektoak eraiki zuen Allende familiarentzat eta horregatik Allende Txaleta izenaz ere ezagutzen da. Geroago Arrospide familiak erosi zuen. XX. mendeko azken hamarkadetan Euskal Herriko Unibertsitateko paraninfoa izan zen. 1994. urtean Eusko Jaurlaritzak Sailkatutako Kultura Ondasun izendatu zuen. Egun behealdean te etxe bat dago eta goiko soilairuaetan etxebizitza pribatu eta bulegoak.

## Eraikina

XX. mendearen hasieran Indautxu auzoan eraiki ziren jauregi eta txalet ugarien artean geratzen den bakarra da.

## Erreferentziak

* ↑ Chalet De Luis Allende(Gaztelaniaz)
* ↑ Casa Arróspide de Bilbao(Gaztelaniaz)

## Kanpo estekak

* Arrospide etxea. Bilbaoarquitectura.com (Gaztelaniaz)
* Datuak: Q17624410
* Multimedia: Casa Arróspide / Q17624410
# Arrostako gaztelua

Arrostako gaztelua Zaragozako Arrosta herri hustuko gaztelua da.

## Historia

Iruñeko erregeek 850. urtetik aurrera ekialderantz zabaldu zituzten bere lurraldeak eta gaztelua eraiki zuten konkistaturiko eskualdea babesteko. Jada 905ean eta 925ean tenienteak zituen Esa eta Urriés babesteko.
Almanzorrek 996an edo 999an eraitsi eta, 1016 eta 1018 artean, Antso III.a Nagusiak berreraiki zuen. 1056an Antso IV.ak Remiri I.a Aragoikoari Arrosta eman zion eta, harrezkero, aragoiarren eskuetan gelditu zen. 1294an juduak gaztelua eta labea administratzen zituzten. 1381ean Petri IV.a Aragoikoak Pedro Jordán de Urriési gaztelua saldu zion.

## Kanpo estekak

* Datuak: Q19861230
* Multimedia: Castle of Ruesta / Q19861230
# Arrosès

Arrosès Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q987633
* Multimedia: Arrosès / Q987633
# Arrotxapea zubia

Arrotxapea zubia edo Larruginen zubia (gaztelaniaz Puente de la Rochapea edo Puente de los Curtidores) Nafarroako Iruñea hiriburuko zubi bat da.

## Kokalekua

Arrotxapeako Errotazar kalea, eta Santo Domingoko aldapa eta Larruginen aldaparen artean kokatua dago.
Arga ibaia zeharkatzen du, Arrotxapea eta Iruñeko Alde Zaharra elkarlotuz, izan ere gaur egun Arrotxapea auzotik zubia zeharkatu eta Iruñeko harresien oinpean dagoen Iruñeko harresietako igogailua hartu ezkero berehala Alde Zaharrera zuzen-zuzenean iristeko aukera dago.
Aldiz, Iruñeko harresietako igogailua eraiki aurretik hau ezinezkoa zen, Arrotxapea zubia iragan eta Alde Zaharrera iristeko bi aukera besteri ez zeuden: bata, eskuinera jo eta harresiaren behealdetik iragan eta Alde Zaharrera Curtidores aldapan gora igo eta Ate Berritik sartzea zen; bestea, ezkerretara jo eta Ronda pasealekua eta Santo Domingoko aldapatik gora joanez.

## Historia

Erdi Arokoa zubia da, nahiz eta ondoren egin dizkioten aldaketa guztiek noiz eraiki zuten jakitea eragozten duten. Zubia zabaltzeko eta, hartara, ibilgailuak igarotzeko lanak egin zituzten. Edonola era, badirudi Arrotxapea auzoari lotuta sortu zutela eta XVIII. mendea baino lehenago jada zubia bazegoela egiaztatzen duten dokumentuak badaude. Garai batean, eskulangileek larruazalak zintzilik jartzen zituzten zubi honetan, eta horregatik iruindarrek beste Curtidores zubia izenez ere deitzen hasi zitzaizkion.

## San Ferminak

San Fermin jaietan, zezenak Gaseko kortetatik zubia hau zeharkatuz Santo Domingoko kortetara eramaten dituzte (Santo Domingoko aldaparen hasieran), handik goizeko 8etan zezenak Iruñeko entzierroan ateratzen direlarik.

## Kanpo estekak

* Arrotxapeako zubia. Arga ibaia: Arrotxapeako zatia. Iruñeko Ibai Parkea.
* Datuak: Q12254163
* Multimedia: Bridges in Rochapea-Arrotxapea / Q12254163
# Arrotza

Arrotza (jatorrizko izenburua: L'Étranger) Albert Camus frantziar idazlearen eleberria da, 1942an argitaratua. Hiru aldiz euskaratu da: Josu Zabaletak 2017an, Xabier Galarretak 2000n eta Jose Mari Agirrek 1970ean.

## Argumentua

Oharra: Atal honek istorio osoa edo amaiera argitzen du.
Pertsonaia nagusia, Meursault jauna, gizaki axolagabea da. Behin, hilketa bat egiten du eta, errugabea sentitu arren, ez du protestarik egiten, ezta damutzen ere. Denaren aurrean guztiz pasibo aritzen da. Arrotza da bere inguruan dagoen guztiarekiko.

## Pertsonaiak

* Meursault: Frantziako aljeriar bat da. Bere amaren heriotzarekiko duen axolagabekeriak bere ingurunearekin nolabaiteko desatxikimendu emozionala erakusten du. Meursault ere pertsona egiatia da, pentsatzen duena esaten duena besteak kontuan hartu gabe. Gizartetik urrun dago, bere axolagabekeriaren ondorioz.
* Meursaulten ama: hil baino hiru urte lehenago zahar-egoitza batera bidali zuten. Meursaultek bere exekuzioaren unea gerturatzen denean, bere amarekiko senidetasun bat sentitzen du, berak ere zentzurik gabeko unibertso bat besarkatu zuela pentsatuz.
* Tomas Perez: Meursaulten amaren senargaia zahar-egoitzan zegoen bitartean. Meursaulten amaren hileta-prozesioan atzean joaten da eta Meursaultek xehetasun handiz deskribatzen du agurearen ahalegina zutik mantentzeko. Epaiketan lekukotza ematen du.
* Céleste: Meursault sarritan joaten den kafetegi baten jabea. Meursaulten epaiketan lekukotza ematera deitua da.
* Marie Cardona: mekanografoa da Meursaulten lantoki berean. Meursault aurkitzen du hondartza publiko batean, eta harreman bat hasten dute. Behin Meursaulti galdetzen dio ea maite duen, eta beste behin berarekin ezkontzea gustatuko litzaiokeen. Lehenengoari ezetz erantzuten dio; bigarrenari axolagabe dirudi ideiaren aurrean. Mariek behin bisitatzen du kartzelan, baina ez dizkiote bisita gehiago baimentzen, ez baita bere emaztea. Meursaulten aldeko lekukotza ematen du epaiketan.
* Raymond Sintès: bere maitale arabiarra jipoitzen duen Meursaulteko bizilagun bat da. Neba eta lagunak mendekua hartzen saiatuko dira. Meursault sartzen du gatazkan, eta azken horrek neba hiltzen du. Raymondek eta Meursaultek lotura bat garatzen dutela dirudi, eta Meursaulten aldeko lekukotzaematen du epaiketan.
* Arabiarrak: Raymonden maitalea, bere neba eta laguna. Liburuan arabiarretako inork ez du izenik, eta horrek frantses kolonoen eta bertakoen arteko distantzia islatzen du.

## Ikus, gainera

* Mendeko 100 liburuak (Le Monderen zerrenda)

## Erreferentziak

* 1 2 «Albert Camus», Euskarari Ekarriak webgunean.

## Kanpo estekak

* Datuak: Q163297
* Multimedia: The Stranger (Camus) / Q163297
# Arrotxapeako armarria

Arrotxapeako armarria Iruñeko Arrotxapea auzoko armarria da.

## Banaketa

Armarriak Okzitaniako Erdi Aroko forma du, hau da, puntaz amaitua dago eta goialdean hiru puntako koroa baten forma du, auzoaren jatorri okzitaniarra erakusten duena. Bi kuartel nagusi ditu, espazioaren zatirik handiena hartzen dutenak. Ezkerrekoenak Arrano Beltz bat du hondo hori ilun baten gainean. Nafarroako errege Antso VII.a Azkarraren eta bere arbasoen zigilu ofiziala da, eta, hedaduraz, Nafarroako erresumarena. Eskuineko kuartelak, ordea, irudikapen abstraktuagoak ditu. Goikaldea, auzoaren inguruan dagoen Arga ibaiaren inguruan dauden olatuek hartzen dute. Behealdeak, aldiz, muino edo zelai batzuk irudikatzen ditu, tokiko nekazaritza iragana sinbolizatuz.
Armarriaren buruak, bi kuartelen gainean dagoenak, "Arrotxapea" inskripzioa darama, auzoari erreferentzia eginez. Armarriaren kanpainari dagokionez, behealdeak erronbo obalatu forma du. Hor, hondo urdin baten gainean lauburu beltz bat agertzen da, bertako biztanleen euskalduntasunari erreferentzia eginez.

## Erreferentziak

* Arrotxapeako historia Errotxapeako Jai Batzordearen webgunean
* Arrotxapeako historia Auñamendi Eusko Entziklopedian

## Ikus, gainera

* Arrotxapea

## Kanpo estekak

* Datuak: Q105067261
# Arrosta

Arrosta (aragoieraz eta gaztelaniaz: Ruesta) Zaragozako antzinako udalerria da, egun Urriés eta Zigoze artean kokatuta. Jazetania eskualdean eta Esako urtegitik gertu zegoen, Aragon ibaiak zeharkatua.

## Historia

Iruñeko erregeek 850. urtetik aurrera ekialderantz zabaldu zituzten bere lurraldeak eta gaztelua eraiki zuten konkistaturiko eskualdea babesteko. Jada 905ean eta 925ean tenenteak zituen Esa eta Urriés babesteko.
Almanzorrek 996an edo 999an eraitsi eta, 1016 eta 1018 artean, Antso III.a Nagusiak berreraiki zuen. 1056an Antso IV.ak Remiri I.a Aragoikoari Arrosta eman zion eta, harrezkero, aragoiarren eskuetan gelditu zen. 1294an juduak gaztelua eta labea administratzen zituzten. 1381ean Petri IV.a Aragoikoak Pedro Jordán de Urriési gaztelua saldu zion.
1960ko hamarkadan udal-barruti gehiena (Escó eta Tiermaskoekin batera) desjabetu zuten Esako urtegia eraikitzeko.
Ebroko Ur Konfederazioak Lanaren Konfederazio Nagusiari erabilpena eman zion herria berreskuratzeko asmotan.

## Erreferentziak

* ↑ Euskaltzaindiaren 149. araua

## Kanpo estekak

* Webgune ofiziala
* Datuak: Q689482
* Multimedia: Ruesta / Q689482
# La Mirada (Kalifornia)

La Mirada Kaliforniako hiri bat da. Los Angeles konderrian kokatua dago. 2010ean 48.527 biztanle zituen, 20,3 kilometro koadrotan banatuta.

## Ikus, gainera

* Los Angeles konderria

## Kanpo estekak

* Datuak: Q517569
* Multimedia: La Mirada, California / Q517569
# La Minako geltokia

La Mina Bartzelonako tranbiaren geltoki bat da, Sant Adrià de Besòs udalerrian dago.
Geltokia 2008n inauguratu zen.
# La Mierla

La Mierla Guadalajarako udalerria da, Sierra norte de Guadalajara eskualdean dagoena.
2009ko urtarrilaren 1eko erroldaren arabera 27 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1654488
* Multimedia: La Mierla / Q1654488
# La Mina

    Artikulu hau kataluniar auzoari buruzkoa da; arabar trikuharria gaitzat duena beste hau da: «La Mina trikuharria»
La Mina Sant Adrià de Besòsko auzoa da. Bartzelonarekin muga egiten du eta, berez, hiriburutik gertuago dago. 1969an planeatu zuten, Bartzelona inguruko auzo marjinalak (Campo de la Bota, Pequín, la Perona, Casa Antúnez edota Montjuic) husteko asmotan.
Auzoan egindako inbertsioak gorabehera, koordinazio faltak eta epe luzerako inbertsiorako konpromiso zailak auzoaren egoera soziala benetan aldatzea oztopatu dute. Auzoak ospea hartu zuen bertan filmatutako kinki generoko filmengatik, adibidez 1977ko Perros callejeros

## Kanpo estekak

* Datuak: Q5132067
* Multimedia: La Mina (barri de Sant Adrià de Besòs) / Q5132067
# La Minerve (Quebec)

La Minerve Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Les Laurentides konderriko eskualde udalerria da.. 2011ko zentsoaren arabera 1,234 biztanle zituen 278.01 kilometro koadroko azaleran.

## Kanpo estekak

* Datuak: Q3210723
* Multimedia: La Minerve, Quebec / Q3210723
# Kolitza

Kolitza (879 metro) Ordunteko mendilerroaren hamargarren tontorrik altuena da, Balmasedako udalerrian (Enkarterri) dagoena.
Tradizionalki, Balmasedako Batzarretarako deitzen zuten mendi honetatik, Bizkaiko bost deiadar-mendietan egonda.

## Abiapuntuak

* Pandozalesetik ordu 1 eta 15 minutu.
* Balmasedatik ordu 1 eta 45 minutu.
* Traslaviñatik ordu 2.

## Argazki galeria

* Kolitza mendia Burgeñotik.
* Kolitzako gailurrean dagoen San Roke eta San Sebastian baseliza.

## Erreferentziak

* ↑ EODA

## Kanpo estekak

* Datuak: Q556711
* Multimedia: Kolitza (mountain) / Q556711
# Kolkerheide

Kolkerheide Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 49 biztanle zituen 2,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q506018
* Multimedia: Kolkerheide / Q506018
# Kolitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Kolitis heste lodiaren (kolonaren) hantura, muki-mintzena bereziki. Diarrea eta sabelaldeko mina dira kolitisaren ezaugarri nagusiak; kolitis larrietan, gorotzarekin batera, odola eta mukia isuri ohi dira. Bi kolitis-mota nagusi bereizten dira: bakterioek eta protozooek sortua; eta digestiorako zailtasunen, nerbioen eta beste eritasun edo gorabehera batzuen ondorioz sortua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2453464
* Multimedia: Colitis / Q2453464
# Kolitschita

Kolitschita fosfato motako minerala da.

## Ezaugarriak

Kolitschita fosfato mineralaren formula kimikoa hau da: ${\ce {PbZn0.5Fe3(AsO4)2(OH)6}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Kolitschite: Mineral information, data and localities.» www.mindat.org (Noiz kontsultatua: 12-05-2019).
# Kolitza (ibaia)

Kolitza Bizkaiko mendebaldeko ibai bat da, Barbadunen ibaiadarra dena.
Kolitza mendian (784 m.) iturburua du. Balmaseda eta Artzentales zeharkatzen ditu. Bezin eta Avellanedan jaiotako zenbait errekekin batera, Barbadun ibaia sortzen du Sopuertako Mercadillo auzoan.

## Erreferentziak

* ↑ Euskaltzaindia. (PDF) 166. arauaː Euskal Herriko ibaiak. .
* ↑ Bizkaiko Foru Aldundia. Barbadun. .

## Kanpo estekak

* Datuak: Q61070011
# Kolkata barrutia

Kolkata barrutia Indiako barruti bat da, Presidency dibisioan, Mendebaldeko Bengala estatuan. 4.496.694 biztanle ditu 206,08 kilometro koadrotan.

## Mugakideak

Honako barrutiekin egiten du muga:
Howrah barrutia South 24 Parganas barrutia North 24 Parganas barrutia

## Ikus, gainera

* Mendebaldeko Bengala

## Kanpo estekak

* Datuak: Q2088496
* Multimedia: Kolkata district / Q2088496
# Kolitzheim

Kolitzheim Alemaniako udalerria da. Bavariako estatuan kokatuta dago, [[Schweinfurt (barrutia)|Schweinfurt]] barrutian. 2014an 5.414 biztanle zituen 59,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q558930
* Multimedia: Kolitzheim / Q558930
# L'Escala

L'Escala Kataluniako kostaldeko udalerria da, Alt Empordà eskualdean eta Gironako probintzian dagoena. 16,31 km²-ko azalera du eta 2009ko urtarrilaren 1eko erroldaren arabera 10.140 biztanle zituen.

## Banaketa administratiboa

Lau herritan banaturik dago:
| Herriaren izena | Biztanleak |
| Cinc Claus | 0 |
| les Corts d'Empúries | 35 |
| Sant Martí d'Empúries | 19 |
| l'Escala | 8.257 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 2.517 | 2.676 | 2.529 | 2.499 | 2.500 | 2.485 | 2.494 | 3.093 | 4.077 | 5.178 | 5.823 | 10.140 |

## Escalar ospetsuak

* Caterina Albert idazlea (Víctor Català izengoitiaz ezagutua): 1869-1966.
* Josep Vicens Xaxu (Avi Xaxu izengoitiaz ere ezagutua) sardana-musikagilea: 1870-1956.
* Lluís Albert i Rivas, musikologo eta sardana-musikagilea. Víctor Catalàren iloba eta bere izebaren lanetan aditua: 1923-.
* Josep Tero kantautorea: 1951-.

## Ikus, gainera

* Gironako udalerrien zerrenda
* Costa Brava

## Kanpo estekak

* (Katalanez) (Gaztelaniaz) (Ingelesez) (Frantsesez) Udalaren webgunea
* (Katalanez) L'Escalari buruzko informazioa
* Datuak: Q11304
* Multimedia: L'Escala / Q11304
# L'Esquive

L'Esquive Abdellatif Kechiche frantziarrak zuzendutako filma da, Séraphine Louisen bizitzan oinarrituta.

## Sinopsia

Oharra: Atal honek istorio osoa edo amaiera argitzen du.
Parisko aldirietan bizi diren gazte batzuk ikastetxean Marivauxen Le Jeu de l'Amour et du Hasard antzezten dute. Abdelkrim, Krimo deitua, antzezlanean parte ez dena, Lydiaz maiteminduko da. Berarekin egoteko Arlequin pertsonaia egitea onartzen du.

## Aktoreak

* Osman Elkharraz: Krimo
* Sara Forestier: Lydia
* Sabrina Ouazani: Frida
* Nanou Benhamou: Nanou
* Hafet Ben-Ahmed: Fathi
* Aurélie Ganito: Magalie
* Carole Franck: irakaslea
* Hajar Hamlili: Zina
* Rachid Hami: Rachid / Arlequin
* Meryem Serbah: Krimoren ama
* Hanane Mazouz: Hanane
* Sylvain Phan: Slam

## Kanpo estekak

* IMBD-ko fitxa (Ingelesez)
* Datuak: Q940744
# L'Essentiel (Mano Negra)

L'Essentiel Mano Negra taldearen bilduma-diskoa da. Virgin France diskoetxeak 2004ko maiatzaren 28an merkaturatu zuen.
Album hau aurreko Best of Mano Negra bildumaren bertsio laburtutzat hartzen dute, besterik gabe, eta taldearen errepertorio zabalaren ordez, singleetan zentratzen da. Hala eta guztiz ere, aurreko bilduman agertzen ez diren abesti batzuk ditu, "Madame Oscar", "Amerika Perdida" eta "La Ventura", besteak beste.

## Musikariak

* Manu Chao - ahots nagusia eta gitarra
* Antoine Chao - tronpeta eta ahotsa
* Santiago Casariego - bateria eta ahotsa
* Philippe Teboul - perkusioa eta ahotsa
* Daniel Jamet - gitarra eta ahotsa
* Olivier Dahan - baxua eta ahotsa
* Thomas Darnal - teklatua eta ahotsa
* Pierre Gauthé - tronboia eta ahotsa

## Erreferentziak

* ↑ (Ingelesez) Lebrun, Dr Barbara. (2013-1-28). Protest Music in France: Production, Identity and Audiences. Ashgate Publishing, Ltd..

## Kanpo estekak

* Datuak: Q17508174
# L'Espluga Calba

L'Espluga Calba Kataluniako udalerria da, Garrigues eskualdean eta Lleidako probintzian kokatuta dagoena. 21,34 km²-ko azalera du eta 2009ko urtarrilaren 1eko erroldaren arabera 429 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.293 | 1.239 | 1.283 | 1.275 | 1.111 | 973 | 789 | 587 | 471 | 450 | 432 | 429 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea
* (Katalanez) L'Espluga Calbari buruzko informazioa
* Datuak: Q988836
* Multimedia: L'Espluga Calba / Q988836
# L'Estany

L'Estany Kataluniako udalerria da, Moianès eskualdean eta Bartzelonako probintzian kokatua. 2009ko urtarrilaren 1eko erroldaren arabera, herriak 390 biztanle ditu.

## Herri eta auzoak

* L'Estany
* El Raval del Prat

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 452 | 464 | 449 | 498 | 471 | 506 | 462 | 365 | 382 | 370 | 403 | 390 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) l'Estanyko ACR elkarte kulturalaren webgunea.
* Datuak: Q16694
* Multimedia: L'Estany / Q16694
# L'Espluga de Francolí

L'Espluga de Francolí Kataluniako udalerria da, Conca de Barberà eskualdean eta Tarragonako probintzian kokatuta dagoena. 57,04 km²-ko azalera du eta 2009ko urtarrilaren 1eko erroldaren arabera 3.982 biztanle zituen.

## Auzoak

Lau gunetan banaturik dago:
| Herriaren izena | Biztanleak |
| Balneari les Masies | 16 |
| l'Espluga de Francolí | 3.967 |
| l'Estació | 7 |
| la Santíssima Trinitat | 0 |
Conca de Barberà eskualdeko bigarren udalerririk populatuena da Montblanc ondoren.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 3.832 | 3.516 | 3.237 | 3.338 | 3.098 | 3.087 | 2.920 | 3.199 | 3.507 | 3.605 | 3.611 | 3.982 |

## Ikus, gainera

* Tarragonako udalerrien zerrenda

## Kanpo estekak

* (Katalanez) Udalaren webgunea
* (Katalanez) L'Espluga de Francolíri buruzko informazioa
* Datuak: Q1229283
* Multimedia: L'Espluga de Francolí / Q1229283